stanford-oval/wikipedia huggingface dataset:
พันช์
เครื่องมือ

อุปกรณ์เจาะรูกระดาษ (Hole punch)
อุปกรณ์เจาะรูหนัง (Leather punch)
บุคคล

วรกาญจน์ โรจนวัชร (พันช์) นักร้อง นักแสดงชาวไทย
พันช์ นักร้องเกาหลีใต้
ความหมายอื่น

Punch (series) ซีรีส์เกาหลีในปี ค.ศ. 2003
พิมพ์นิชกุล บำรุงกิจ

| พิมพ์นิชกุล บำรุงกิจ |
| --- | --- |
เกิด: 5 พฤศจิกายน พ.ศ. 2538 (28 ปี) พิมพ์นิชกุล บำรุงกิจ
ส่วนสูง: 163 ซม.
น้ำหนัก: 45 กก.
อาชีพ: นักแสดง
ปีที่แสดง: พ.ศ. 2551 - ปัจจุบัน
ผลงานเด่น: • หมวย - หมวยจิ้นดิ้นก้องโลก (2557) • หวันยิหวา - Bad Romance ตกหลุมหัวใจยัยปีศาจ (2559)
สังกัด: ทีวี ธันเดอร์ (2556–ปัจจุบัน)
พิมพ์นิชกุล บำรุงกิจ ชื่อเล่น แมงมุม เป็นนักแสดงหญิงชาวไทย สังกัดค่าย ทีวี ธันเดอร์
ประวัติ

พิมพ์นิชกุล บำรุงกิจ ชื่อเล่น แมงมุม เกิดวันที่ 5 พฤศจิกายน พ.ศ. 2538 เป็นบุตรคนที่ 2 ของครอบครัว โดยมีพี่สาว 1 คน และน้องชายอีก 1 คน แมงมุมเริ่มเข้าสู่วงการบันเทิงด้วยการเข้าร่วมการประกวดค้นหาพิธีกรรายการสตอเบอรี่ชีสเค้กในรุ่นที่ 3 ในปี พ.ศ. 2551 และได้เป็น 1 ใน 4 ที่ถูกรับเลือกให้เข้าร่วมเป็นพิธีกร โดยหลังจากที่หมดวาระการเป็นพิธีกรในปี พ.ศ. 2553 แมงมุมก็ยังคงมีผลงานต่างๆอาทิเช่นภาพยนตร์และละครโทรทัศน์ออกมาอีกมากมาย แมงมุมจบการศึกษาระดับชั้นอนุบาลจากโรงเรียนอนุบาลพูลโภคผล จังหวัดสมุทรปราการ จบการศึกษาระดับประถมศึกษาจากโรงเรียนประดิษฐ์ศึกษา จังหวัดจันทบุรี จบการศึกษาระดับมัธยมศึกษาจากโรงเรียนแอ๊ดเวนตี๊สเอกมัย กรุงเทพมหานคร และปัจจุบันกำลังศึกษาระดับชั้นปริญญาตรีที่มหาวิทยาลัยกรุงเทพ
ผลงาน > ละครโทรทัศน์

| ปี | เรื่อง | บทบาท |
| --- | --- | --- |
| 2553 | สืบสวนป่วนรัก | ติ๊ดตี่ |
| 2554 | สืบสวนป่วนกำลังสาม | ติ๊ดตี่ |
| 2555 | ความหวังสุดท้าย | สมร |
| 2559 | สาวน้อยร้อยล้าน | มะลิ |
| 2560 | คู่ซ่าคดีป่วน | แมงปอ |
| 2563 | สิงหะนาคะ | แก้ว |
| 2564 | Super แม้นยอดคนธรรมดา |  |
ผลงาน > ละครชุด

| ปี | เรื่อง | บทบาท |
| --- | --- | --- |
| 2556 - 2557 | หลวงตามหาชน | ปอ |
| 2559 | รักร้อนออนไลน์ เดอะซีรีส์ ตอน Bad Romance ตกหลุมหัวใจยัยปีศาจ | หวันยิหวา ตระการตาปฐวี (ยิหวา) (YIWHA) |
| 2560 | Together With Me อกหักมารักกับผม | หวันยิหวา ตระการตาปฐวี (ยิหวา) (YIWHA) |
| 2561 | Together With Me : The Next Chapter | หวันยิหวา ตระการตาปฐวี (ยิหวา) (YIWHA) |
| 2561 | เสน่หาสตอรี่ | บี |
| 2562 | Beauty War The Series สงครามโลกสวย | ชลิ้วตา (เช่) |
| 2564 | จากสูญ..ถึงสิบ | แพท (พันนารา โสภณนารา) |
| 2564 | ใส่รักป้ายสี | เน่ |
ผลงาน > ซิทคอม

| ปี | เรื่อง | บทบาท |
| --- | --- | --- |
| 2555 - 2556 | ลูกไม้หลายๆต้น | ทวิพร (หนูวิ) |
| 2560 | สาทร ดอนเจดีย์ | บัว |
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2555 | รักสุดท้ายป้ายหน้า | สา (วัยเด็ก) |
| 2557 | หมวยจิ้นดิ้นก้องโลก | หมวย |
ผลงาน > พิธีกร

รายการ สตอเบอรี่ชีสเค้ก ช่อง 3
รายการ Beauty Caf'e
รายการ มาสเตอร์คีย์เวทีแจ้งเกิด
รายการ สาวแซ่ด Z GENERATION
รายการ โค้ก (scoop)
ผลงาน > โฆษณา

โฆษณา Blackmores
โฆษณา เป๊ปซี่ (ตูน บอดี่สแลม, ดา เอ็นโดรฟิน, ชิน ชินวุฒิ)
โฆษณา ก.ย.15
โฆษณา เป๊ปซี่
โฆษณา สาหร่าย บิ๊กกุ (ทาโร่)
โฆษณา Swensen’s
โฆษณา Roller Coaster
โฆษณา McDonald’s (แม๊คมัฟฟิน)
โฆษณา McDonald’s (ไก่)
โฆษณา ยำยำ
โฆษณา แบรนด์ซุปไก่สกัด
โฆษณา wacoal
โฆษณา Auntie Anne’s
โฆษณา Dutch Mill (จี๊ด)
โฆษณา ครีโก้ – EURO
โฆษณา สสส. (ตอน รักแท้รอได้)
โฆษณา น้ำส้ม ดีโด้
โฆษณา ชา TEA BREAK (เล็บกระต่าย)
โฆษณา ขนมครีมมินิคุกกี้
โฆษณา ป๊อกกี้ Glico
โฆษณา โทรศัพท์ OPPO
โฆษณา Sheene ร่วมกับ ณิชารีย์ โชคประจักษ์ชัด และ อนามิกา อัครจิรัฏฐิกาล
โฆษณา อมยิ้ม ไต้หวัน (ออนแอร์ที่ประเทศไต้หวัน)
โฆษณา หมากฝรั่ง (ออนแอร์ที่ประเทศจีน)
ผลงาน > มิวสิควีดีโอ

ยิ่งดูยิ่งดี ศิลปิน ว่าน ธนกฤต
ไม่สำคัญอะไร ศิลปิน natural sense
มีจริงหรือเปล่า ศิลปิน พินต้า
รักตัวเองก็พอ ศิลปิน พัดชา AF2
อกมีไว้หัก ศิลปิน เบิร์ด ธงไชย
อาย ศิลปิน โปเตโต้
ไม่รู้จะอธิบายยังไง ศิลปิน โปเตโต้
Who Cares ผิดที่เขา ศิลปิน หวาย
แล้วแต่จะคิด ศิลปิน คชา
แหล่งข้อมูลอื่น

พิมพ์นิชกุล บำรุงกิจ ที่เฟซบุ๊ก
พิมพ์นิชกุล บำรุงกิจ ที่อินสตาแกรม
อ้างอิง

↑  "แมงมุม พิมพ์นิชกุล บำรุงกิจ". คลังข้อมูลเก่าเก็บจากแหล่งเดิมเมื่อ 2017-11-07. สืบค้นเมื่อ 2016-11-19.
↑  "ประวัติดาราวัยรุ่น แมงมุม พิมพ์นิชกุล บำรุงกิจ". คลังข้อมูลเก่าเก็บจากแหล่งเดิมเมื่อ 2016-08-06. สืบค้นเมื่อ 2016-11-19.
ฟาโรห์โฮเทปอิบเร

โฮเทปอิบเร เกเมา ซีฮาร์เนดจ์เฮรีเทฟ (หรือ เซโฮเทปอิบเรที่ 1 หรือ เซโฮเทปอิบเรที่ 2 ขึ้นอยู่กับนักวิชาการ) เป็นฟาโรห์แห่งอียิปต์โบราณจากราชวงศ์ที่สิบสามในสมัยช่วงระหว่างกลางที่สอง
พระราชวงศ์

พระนามเต็ม "เกเมา ซิฮาร์เนดจ์เฮริเตฟ" มีความหมายว่า "พระราชโอรสแห่งเกเมา, ฮอรัส ผู้ซึ่งทรงถือครองพระราชอำนาจของพระองค์" และมีความเป็นไปได้ว่า พระองค์น่าจะเป็นพระราชโอรสของผู้ปกครองก่อนหน้าพระองค์นามว่า อเมนิ เกเมา และเป็นพระราชนัดดาของฟาโรห์อเมนเอมฮัตที่ 5 และรีฮอล์ตได้เสนอความเห็นเพิ่มเติมว่า พระราชบัลลังก์ของพระองค์ในภายหลังได้ตกแก่ฟาโรห์พระนามว่า อิยูฟนิ ซึ่งอาจจะเป็นพระเชษฐาธิราชหรือพระราชปิตุลาของพระองค์ หลังจากรัชสมัยที่มีระยะเวลาอันสั้นของฟาโรห์อิยูฟนิ พระราชบัลลังก์ก็ตกเป็นของพระราชนัดดาอีกพระองค์หนึ่งของฟาโรห์อเมนเอมฮัตที่ 5 พระนามว่า อเมนิ อันเตฟ อเมนเอมฮัตที่ 6
หลักฐานรับรอง

มีการค้นพบรูปสลักที่อุทิศให้แด่เทพพทาห์และปรากฏพระนามว่าในเมืองกันฏิร แต่ไม่ทราบตำแหน่งต้นกำเนิด วิหารและบล็อกหินจากอัล-อะเฏาเลาะที่ปรากฏพระนามของพระองค์ ขณะนี้อยู่ในพิพิธภัณฑ์ไคโร (Temp 25.4.22.3) และพระองค์ยังเป็นที่ทราบจากกระบองที่ใช้ในพิธีซึ่งพบใน "หลุมฝังพระศพของเจ้าแห่งแพะ" ในเมืองเอบลา ทางเหนือของประเทศซีเรียในปัจจุบัน กระบองดังกล่าวเป็นของขวัญจากฟาโรห์โฮเทปอิบเรให้แก่กษัตริย์แห่งเอบลาพระนามว่า อิมเมยา ผู้ซึ่งอยู่ในช่วงสมัยเดียวกันกับพระองค์ บางครั้งฟาโรห์โฮเทปอิบเรได้รับการยืนยันว่าเป็นผู้โปรดให้สร้างพระราชวังที่เพิ่งค้นพบใหม่ในเมืองเทล เอ็ด-ดับอ์ (หรือ เมืองอวาริสในสมัยโบราณ)
การสันนิษฐาน

คิม รีฮอล์ต และดาร์เรล เบเกอร์ นักไอยคุปต์วิทยาได้ระบุว่า พระองค์เป็นฟาโรห์พระองค์ที่หกของราชวงศ์ ซึ่งทรงครองราชย์เป็นระยะเวลาตั้งแต่หนึ่งถึงห้าปี (หรือ อาจจะสามปี) ระหว่าง 1791 - 1788 ปีก่อนคริสตกาล หรือ เยอร์เกน ฟอน เบ็คเคอราท และเดทเลฟ ฟรานเคอ ได้เสนอความเห็นว่า พระองค์เป็นฟาโรห์พระองค์ที่เก้าแห่งราชวงศ์ที่สิบสาม
มิรชา อิสมายิล

| เซอร์มิรชา มุฮัมมัด อิสมายิลKCIE OBE CIE CStJ |
| --- | --- |
มิรชา อิสมายิล

ดีวานแห่งไฮเดอราบาด
ดำรงตำแหน่ง 1946–1947
กษัตริย์: โอสมาน อะลี ข่าน อาซัฟ ชะห์ ที่เจ็ด
ก่อนหน้า: มุฮัมมัด อะห์มัด ซายิด ข่าน ฉัตรี
ถัดไป: มุฮัมมัด อะห์มัด ซายิด ข่าน ฉัตรี
ดีวานแห่งชัยปุระ
ดำรงตำแหน่ง 1942–1946
กษัตริย์: มาน สิงห์ ที่สอง
ดีวานแห่งราชอาณาจักรไมสูรุ
ดำรงตำแหน่ง 1 พฤษภาคม 1926 – 1941
กษัตริย์: กฤษณราช วทิยัร ที่สี่, ชยจมราเชนทร์ วิทยัร
ก่อนหน้า: อัลบิยอน ราชกุมาร พนรจี
ถัดไป: เอ็น. มธว เรา
 
ข้อมูลส่วนบุคคล
เกิด: 24 ตุลาคม ค.ศ. 1883(1883-10-24) บังกาลอร์ ราชอาณาจักรไมสูรุ บริติชอินเดีย
เสียชีวิต: 5 มกราคม ค.ศ. 1959(1959-01-05) (75 ปี) บังกาลอร์ รัฐกรณาฏกะ ประเทศอินเดีย
คู่สมรส: ซีบูนเดห์ เบกุม ชีราซี (Zeebundeh Begum Shirazi)
บุตร: มิรชา หุมายูง (Mirza Humayun) มิรชา ชะห์ ตาจ เบกุม (Mirza Shah Taj Begum) มิรชา เกาหัร ตาจ เบกุม (Mirza Gauhar Taj Begum)
อาชีพ: ดีวานแห่งไมสูรุ (1926–1941) นายกรัฐมนตรีชัยปุระ (ดีวานแห่งชัยปุระ) (1942–1946) ดีวานแห่งไฮเดอราบาด (1946–1947)

เซอร์ มิรชา มุฮัมมัด อิสมายิล อามีนูลมูลก์ (อักษรโรมัน: Sir Mirza Muhammad Ismail Amin-ul-Mulq, KCIE, OBE; 24 ตุลาคม 1883 – 5 มกราคม 1959) เป็นรัฐบุรุษชาวอินเดียผู้ดำรงตำแหน่งดีวาน (นายกรัฐมนตรี) แห่งราชอาณาจักรไมสูรุ, รัฐมหาราชาชัยปุระ และ รัฐมหาราชาไฮเดอราบาด
ดีวานแห่งตราวานกอร์ ซี.พี. รามสวามี อิเยร์เรียกขานอิสมายิลว่าเป็น "หนึ่งในบุคคลที่ฉลาดที่สุดในอินเดีย" และมิตรสหายคนสำคัญ ซี.วี. รามัน ระบุว่า "ความเข้าถึงตัวได้ง่ายและเสน่ห์ส่วนตัวเซอร์มิรชาควบคู่มากับความรู้เชิงลีกของเขาและสัมผัสแห่งมนุษย์และวัฒนธรรมที่ปราดเปรื่องของเขา ทำให้เขาเป็นผู้ปกครองที่ยิ่งใหญ่และประสบความสำเร็จมากเหลือเกิน"
ยาง (แก้ความกำกวม)

ยาง สามารถหมายถึง
ยาง วัสดุพอลิเมอร์
ยางรัดของ
ยางยืด
ยางรถยนต์
พืชในวงศ์ยาง (Dipterocarpaceae) และสกุลยาง (Dipterocarpus)
ยางนา
ยางพารา
ยางอินเดีย
ยางมันหมู Dipterocarpus kerrii
ยางยูง Dipterocarpus grandiflorus
ยางเสียน Dipterocarpus gracilis
ยางวาด Dipterocarpusc hartaceus
ยางกล่อง Dipterocarpus dyeri
ยางเกลี้ยง Dipterocarpus hasseltii
พันช์ (นักร้อง)

สำหรับนักร้องไทย ดูที่ วรกาญจน์ โรจนวัชร
| พันช์ |
| --- | --- |
พันช์ในปี 2018
ข้อมูลพื้นฐาน
ชื่อเกิด: แพ จิน-ย็อง
เกิด:  (1993-02-19) 19 กุมภาพันธ์ ค.ศ. 1993 (31 ปี) เกาหลีใต้
แนวเพลง: อาร์แอนด์บี เคป็อป
อาชีพ: นักร้อง
เครื่องดนตรี: ร้องนำ
ช่วงปี: 2014–ปัจจุบัน
ค่ายเพลง: นยัมนยัมเอนเตอร์เทนเมนต์
| --- | --- |
แพ จิน-ย็อง
ฮันกึล: 배진영
อาร์อาร์: Bae Jin-yeong 
เอ็มอาร์: Bae Chinyŏng 
ชื่อในวงการ
ฮันกึล: 펀치
อาร์อาร์: Peonchi 
เอ็มอาร์: P'ŏnch'i 
แพ จิน-ย็อง (เกาหลี: 배진영; เกิด 19 กุมภาพันธ์ ค.ศ. 1993) หรือชื่อในการแสดงว่า พันช์ (อังกฤษ: Punch; เกาหลี: 펀치; อาร์อาร์: พ็อนชี) เป็นนักร้องชาวเกาหลีใต้ เธอเป็นที่รู้จักจากการร้องเพลงประกอบละครหลายเรื่อง เช่นเพลง "สลีปเลสส์ไนต์" ประกอบละครเรื่อง ถ้ารักกัน มันก็โอเค (2014) เพลง "เอเวอรีไทม์" ประกอบละครเรื่อง ชีวิตเพื่อชาติ รักนี้เพื่อเธอ (2016) และเพลง "สเตย์วิธมี" ประกอบละครเรื่อง ก็อบลิน คำสาปรักผู้พิทักษ์วิญญาณ (2016)
ผลงานเพลง > ซิงเกิล

| ชื่อเพลง> ชื่อเพลง.เพลงร่วมกับผู้อื่น | ปี> ปี.เพลงร่วมกับผู้อื่น | ตำแหน่งสูงสุดบนชาร์ต> เกาหลี .เพลงร่วมกับผู้อื่น | ตำแหน่งสูงสุดบนชาร์ต> มาเลเซีย .เพลงร่วมกับผู้อื่น | ตำแหน่งสูงสุดบนชาร์ต> สหรัฐฯเวิลด์ .เพลงร่วมกับผู้อื่น | ยอดขาย> ยอดขาย.เพลงร่วมกับผู้อื่น | อัลบั้ม> อัลบั้ม.เพลงร่วมกับผู้อื่น |
| --- | --- | --- | --- | --- | --- | --- |
| "ซิก" (กับ เดอะวัน) | 2014 | 28 | — | — |  เกาหลี: 96,114 | ซิงเกิลไม่มีอัลบั้ม |
| "ดริงก์วิธมีนาว" (กับ คิม โบ-กย็อง) | 2014 | 32 | — | — |  เกาหลี: 190,292 | ซิงเกิลไม่มีอัลบั้ม |
| "ฮาวอาร์ยู" (กับ ยุน มี-แร) | 2016 | 16 | — | — |  เกาหลี: 137,534 | ซิงเกิลไม่มีอัลบั้ม |
ในฐานะนักร้องรับเชิญ
| "ซันไรส์" (คิม แท-อู ร้องรับเชิญโดยพันช์) | 2017 | — | — | — | ไม่ปรากฏ | ที-วิธ |
เพลงประกอบ
| "สลีปเลสส์ไนต์" (ครัช ร้องรับเชิญโดยพันช์) | 2014 | 4 | — | — |  เกาหลี: 608,669 | เพลงประกอบละคร ถ้ารักกัน มันก็โอเค |
| "เฟิสต์เลิฟ" (ไทเกอร์ เจเค ร้องรับเชิญโดยพันช์) | 2014 | 63 | — | — |  เกาหลี: 55,364 | เพลงประกอบละคร พิน็อกคิโอ รักนี้หัวใจไม่โกหก |
| "โบลว์อะเวย์" (แพชีกี รับเชิญโดยพันช์) | 2015 | 29 | — | — |  เกาหลี: 235,525 | เพลงประกอบละคร ฮูอาร์ยู: สกูล 2015 |
| "เอเวอรีไทม์" (กับ เฉิน) | 2016 | 1 | — | 14 |  เกาหลี: 1,241,255 | เพลงประกอบละคร ชีวิตเพื่อชาติ รักนี้เพื่อเธอ |
| "เซย์เยส" (กับ โลโค) | 2016 | 15 | — | — |  เกาหลี: 300,980 | เพลงประกอบละคร ข้ามมิติ ลิขิตสวรรค์ |
| "สเตย์วิธมี" (กับ ชันย็อล) | 2016 | 3 | 12 | 3 |  เกาหลี: 1,504,828+ | เพลงประกอบละคร ก็อบลิน คำสาปรักผู้พิทักษ์วิญญาณ |
| "เวนมายโลนลีเนสส์คอลส์ยู" | 2017 | — | — | — | ไม่ปรากฏ | เพลงประกอบละคร ปริศนาท้าให้รอด เอสเอ็มสเตชัน ฤดูกาลที่ 1 |
| "บิวติฟูลบิวติฟูล" (กับ กลาบิงโก) | 2017 | — | — | — | ไม่ปรากฏ | เพลงประกอบละคร ฮิตเดอะท็อป |
"—" หมายถึงเพลงที่ไม่ติดชาร์ตหรือไม่ได้จำหน่ายในภูมิภาคนั้น ๆ
รางวัลและการเสนอชื่อเข้าชิง

| ปี | รางวัล | สาขา | ผู้รับ | ผลรางวัล | อ้างอิง |
| --- | --- | --- | --- | --- | --- |
| 2017 | เอเชียโมเดลเฟสติวัลอะวอดส์ | เพลงประกอบละครเอเชียยอดนิยม | "สเตย์วิธมี" (กับ ชันย็อล) | ชนะ |  |
แหล่งข้อมูลอื่น

พันช์ ที่เนเวอร์มิวสิก
พันช์ ที่เมล่อน
พันช์ ที่จีนี
ลาซานา ดียารา

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ลาซานา ดียารา
ตำแหน่ง:  กองกลาง
ข้อมูลสโมสร
สโมสรปัจจุบัน:  เรอัลมาดริด
หมายเลข:  10 (domestic)  39 (UEFA)
 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 17 กุมภาพันธ์ 2009
ลาซานา ดียารา (Lassana Diarra)เกิดเมื่อวันที่ 10 มีนาคม ค.ศ. 1985 เป็นนักฟุตบอลชาวฝรั่งเศส ปัจจุบันเล่นในลาลิกา สโมสรฟุตบอลเรอัลมาดริด เล่นในตำแหน่ง กองกลาง
แหล่งข้อมูลอื่น

Real Madrid official profile
สถิติของ ลาซานา ดียารา ที่ Soccerbase
Lassana Diarra French league stats at LFP.fr (ฝรั่งเศส)
BDFutbol profile
Transfermarkt profile
BBC Profile
Sky Sports Profile
FFF Profile (ฝรั่งเศส)
ESPNsoccernet Profile เก็บถาวร 2012-10-23 ที่ เวย์แบ็กแมชชีน
ลาซานา ดียารา ที่ National-Football-Teams.com
ลาซานา ดียารา – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
ฟาโรห์โอซอร์คอนที่ 4

ฟาโรห์อูเซอร์เมตเร โอซอร์คอนที่ 4 เป็นฟาโรห์อียิปต์โบราณในช่วงปลายยุคกลางที่สาม ถือเป็นฟาโรห์พระองค์สุดท้ายของราชวงศ์ที่ 22
ยางดง

| ยางดง |
| --- | --- |

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Magnoliales
วงศ์:: Annonaceae
สกุล:: Polyalthia
สปีชีส์:: P.  obtuse
ชื่อทวินาม
Polyalthia obtuse 

ยางดง หรือตองห่ออ้อย ยางอึ่ง ช้ายาว (ชื่อวิทยาศาสตร์: Polyalthia obtuse) เป็นไม้ยืนต้นในสกุลยางโอน วงศ์กระดังงา เปลือกแตกเป็นร่องลึกตามยาว ดอกออกตามกิ่งแก่ เป็นช่อแบบกระจุก กลีบดอก 6 กลีบ สีเขียว ผลกลุ่ม ผลย่อยเป็นรูปรี ผลแก่สีเขียวอมเหลือง ออกดอกกุมภาพันธ์ – เมษายน กระจายพันธุ์ในป่า ภาคเหนือ ภาคตะวันออกเฉียงเหนือ และภาคกลาง เนื้อไม้ใช้ในการก่อสร้าง พบครั้งแรกในประเทศไทย โดยหมอคาร์ เมื่อเดือนเมษายน พ.ศ. 2457 ที่อำเภอแม่ทา จังหวัดลำปาง
ยางกราด

| ยางกราด |
| --- | --- |

สถานะการอนุรักษ์
 ใกล้สูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malvales
วงศ์:: Dipterocarpaceae
สกุล:: Dipterocarpus
สปีชีส์:: D.  intricatus
ชื่อทวินาม
Dipterocarpus intricatus Dyer, J. Bot. 12: 105, t. 145, fig. 21 (1874)

ยางกราด สะแบง กราด เหียงกราด หรือ ตะแบง (ชื่อวิทยาศาสตร์:  Dipterocarpus intricatus) เป็นไม้ยืนต้นในวงศ์ Dipterocarpaceae ลำต้นแตกเป็นร่องลึกยาวหรือเป็นสะเก็ดตามขวาง สีน้ำตาลปนเทา ใบเดี่ยว ผิวใบด้านบนมีขนหยาบและสาก ด้านล่างมีขนรูปดาว ดอกช่อ กลีบดอกบิดเป็นรูปกังหัน สีขาวหรือแซมสีแดงเป็นแนวตรงกลางกลีบ ผลกลมเป็นจีบพับ มีปีก 5 ปีก เนื้อไม้ใช้ทำเครื่องเรือน ยางใช้ทำยางชัน ใช้เป็นส่วนผสมของยารักษาอหิวาตกโรค เป็นไม้ประจำโรงเรียนตราษตระการคุณ จังหวัดตราด
ยางติดโลหะ

ยางติดโลหะ หรือ ยางที่เชื่อมติดกับโลหะนั้นเป็นการเพิ่มความสามารถในการใช้งานของยางให้หลากหลายยิ่งขึ้น โดยวิธีในการทำให้ยางติดกับโลหะในขั้นแรกต้องทำให้ผิวโลหะสะอาดหมดจดไม่มีสิ่งสกปรก สนิม หรือคราบไขมันติดอยู่ ทำได้โดยการพ่นด้วยผงขัดหรือ ล้างด้วยกรดหรือด่าง หรือสารละลายฟอสเฟต โดยเลือกให้เหมาะกับชนิดของโลหะ หลังจากนั้นเคลือบผิวด้วยสารเคลือบในทันที ซึ่งเคลือบได้ 2 ระบบคือ เคลือบชั้นเดียวโดยใช้สารตัวเชื่อมตัวเดียวคือสารเคลือบชั้นต้น และการเคลือบ 2 ชั้น ซึ่งเพิ่มตัวสารเคลือบปกคลุมอีกชั้น
ยางครัมบ์

ยางครัมบ์ (crumb rubber) เป็นยางประเภทหนึ่งที่สามารถนำไปผสมกับยางได้ ซึ่งได้มาจากการนำเศษยางวัลคาไนซ์แล้วมาบดเป็นผงขนาดเล็กประมาณ 20-40 เมช สามารถนำมาใช้ในงานอัดเบ้า (Moulding) ซึ่งจะช่วยลดต้นทุนของยาง และส่วนที่เป็นยางครัมบ์ยังช่วยป้องกันการเกิดฟองอากาศที่จะเกิดขึ้นในการอัดเบ้าได้ด้วย ส่วนยางวัลคาไนซ์ที่ผสมยางครัมบ์จะช่วยลด "nerve" ของยางลงไป เพราะความเครียดที่มีอยู่ในยางครัมบ์จะหายไปโดยที่ยางครัมบ์จะทำหน้าที่คล้าย ๆ กับสารตัวเติมในยาง และถ้ายางครัมบ์มีขนาดอนุภาคเล็กลงไปอีก จะทำให้สมบัติของยางวัลคาไนซ์ดีขึ้น ทัดเทียมกับการใช้ยางรีเคลม และสมบัติจะดีขึ้นมากน้อยเพียงใด ขึ้นอยู่กับปริมาณยางครัมบ์ที่ใช้ในการผสมด้วย สำหรับข้อจำกัดของยางครัมบ์ก็คือไม่สามารถใช้กับเครื่องเอกซ์ทรูดหรือเครื่องรีดแผ่นได้เนื่องจากมีขนาดใหญ่เกินไปจะทำให้ผิวของยางขรุขระได้
รถไฟใต้ดินปักกิ่ง สาย 6

รถไฟใต้ดินปักกิ่ง สาย 6 (จีน: 北京地铁6号线; พินอิน: běijīng dìtiě liùhào xiàn) เป็นสายระบบขนส่งมวลชนเร็วในปักกิ่ง มีเส้นทางเริ่มต้นจากจินอานเฉียวในเขตฉือจิ่งชานถึงลู่เฉิงในเขตทงโจว ให้บริการพื้นที่อยู่อาศัยที่สำคัญ ได้แก่ Changying, Chaoqing และ Dingfuzhuang นอกจากนี้ยังบริการในพื้นที่การค้าและธุรกิจที่สำคัญอย่าง Financial Street, Beijing CBD และศูนย์บริหารย่อยในเขตทงโจว สาย 6 และ 7 มีแนวเส้นทางขนานกับสาย 1 ซึ่งเป็นสายที่มีผู้ใช้งานมากเป็นอันดับ 2 ในปักกิ่ง เป็นรองเพียงสาย 10 สาย 6 เป้นสายรถไฟใต้ดินที่ยาวเป็นอันดับ 2 ในปักกิ่ง (เป็นรองเพียงสาย 10) การเดินทางทั้งสายจากต้นจนจบจะใช้เวลาบนรถไฟท้องถิ่นประมาณหนึ่งชั่วโมง 25 นาที ส่วนรถไฟด่วนลดเวลาเดินทางจากจุดเริ่มต้นถึงสิ้นสุดไป 7 นาที
รถไฟสาย 6 พ่วงรถ 8 คันต่อขนานแบบ B จุคนได้ 1,960 คน รถไฟแบบนี้พบได้เฉพาะในสาย 6 และ 7
รถไฟนี้สามารถเร่งความเว็วสูงถึง 100 กิโลเมตรต่อชั่วโมง (62 ไมล์ต่อชั่วโมง) สำหรับสถานีที่ลึกที่สุดในสายนี้ คือ สถานีตงซื่อ ซึ่งอยู่ในระดับความลึก 34 เมตร (112 ฟุต) สายนี้เป็นสายแรกที่ใช้ระบบจ่ายไฟฟ้าเหนือหัว 1,500 โวลต์ ซึ่งตรงข้ามกับสายที่ 3 ที่ใช้ระบบจ่ายไฟฟ้าเหนือหัวกับสายก่อนหน้าที่ 750 โวลต์  สถานีหนานหลัวเซี่ยงสถานีชานชาลาต่างระดับแรกของปักกิ่ง เปิดบริการในสายที่ 6 สีของสายที่ 6 คือสีเหลืองดิน
ตรัย ภูมิรัตน

| ตรัย ภูมิรัตน |
| --- | --- |

ข้อมูลพื้นฐาน
ชื่อเกิด: ตรัย ภูมิรัตน
รู้จักในชื่อ: Zentrady (นามในการแต่งเพลง)
เกิด: 14 พฤศจิกายน พ.ศ. 2515 (51 ปี)
ที่เกิด: กรุงเทพมหานคร ประเทศไทย
แนวเพลง: ป็อป, ร็อก
อาชีพ: นักร้อง, นักแต่งเพลง, นักเขียน , นักแสดง
เครื่องดนตรี: กีต้าร์, คีย์บอร์ด
ช่วงปี: 2536 - ปัจจุบัน
ค่ายเพลง: เลิฟอีส, มิวสิค บั๊กส์, อันเดอร์โทน เรคคอร์ด, โน มอร์ เบลท์ส, เพลย์กราว มิวสิก, สไปซีดิสก์
ตรัย ภูมิรัตน (ชื่อเล่น: บอย) เกิดเมื่อวันที่ 14 พฤศจิกายน พ.ศ. 2515 เป็นบุตรชายของนายเบญจา ภูมิรัตน อดีตนักร้องอาวุโส จบการศึกษาระดับมัธยมศึกษาจากโรงเรียนเซนต์คาเบรียล (SG70 ร่วมรุ่นกับ ศรราม เทพพิทักษ์) และระดับปริญญาตรีจากคณะสถาปัตยกรรมศาสตร์ มหาวิทยาลัยรังสิต เป็นนักร้อง นักแต่งเพลง
บอยมีผลงานอัลบั้มแรก Friday I'm in love กับวงฟรายเดย์ สังกัดมิวสิค บั๊กส์ ต่อมาได้ตั้งบริษัท Playground มีผลงานในชื่อวง 2 Days ago kids กับอัลบั้ม Time machine ต่อด้วย อัลบั้ม Magic Moment ในนามวงฟรายเดย์ โดยที่เพลงดังอย่าง กลับมา, นิดหนึ่งพอ, เปลี่ยนไปทุกอย่าง, ชั่วโมงต้องมนต์ และเป็นที่รู้จักกันในนาม บอย Friday เข้าวงการโดยมาที่ตึกจีเอ็มเอ็ม แกรมมี่ ในปี พ.ศ. 2536 ร่วมกับศิลปินรุ่นเดียวกันอย่าง สุนิตา ลีติกุล, รัดเกล้า อามระดิษ และ ธนชัย อุชชิน เพื่อมาเป็นศิลปินฝึกหัดก่อนที่จะไปคอรัสให้กับศิลปินในค่ายต่าง ๆ แต่เขาก็ได้เป็นนักร้องฝึกหัดมาระยะสั้น ๆ เพราะสุนิตาถือเทปมาที่บริษัทแกรมมี่เพื่อไปเรียนร้องเพลงและเซ็นสัญญาในภายหลัง ส่วนธนชัยและรัดเกล้าเซ็นสัญญาที่บริษัทเบเกอรี่มิวสิค และเขาก็คอรัสให้ศิลปินหลากหลายค่ายก่อนจะมาเป็นนักร้องนำวงฟรายเดย์ในปี พ.ศ. 2540 ผลัดกับแต่งเพลงให้คนอื่น ๆ
และได้ร่วมงานกับ เบเกอรี่ มิวสิก โดยทำงานประพันธ์เพลงในนาม Zentrady เช่น เพลง เผลอ, ความลับ, รักที่เพิ่งผ่านพ้นไป ฯลฯ แถมยังได้ร้องไกด์และร้องคอรัสให้ศิลปินทั้งหมดในสังกัดจีเอ็มเอ็ม แกรมมี่, อาร์เอส และ เบเกอรี่มิวสิค เช่น บอย โกสิยพงษ์, สมชาย เข็มกลัด, ศรราม เทพพิทักษ์, ลิฟท์-ออย, ธนชัย อุชชิน, H, นภ พรชำนิ, บีไฟว์, โยคีเพลย์บอย, ธงไชย แมคอินไตย์, รัดเกล้า อามระดิษ, พอส, นาเดีย สุทธิกุลพานิช, Soul Affer Six, สุนิตา ลีติกุล, ใหม่ เจริญปุระ, เสาวลักษณ์ ลีละบุตร, มาลีวัลย์ เจมีน่า, ไพบูลย์เกียรติ เขียวแก้ว, Pru, ชลาทิศ ตันติวุฒิ, triumphs kingdom, ฟลัวร์, Groove Riders ฯลฯ และต่อมาได้ออกผลงานเดี่ยว ในสังกัด เบเกอรี่มิวสิก โดยใช้ชื่ออัลบั้ม My Diary Original Soundtrack และอัลบั้มบุคคลที่ 3 และแต่งเพลง รักเธอไปก่อน ของ เครสเชนโด้ ในปี พ.ศ. 2557
ชีวิตส่วนตัว

สมรสกับภรรยานอกวงการมีลูกสาวคนแรกชื่อชื่นใจ และลูกชายคนแรกชื่อขุนเขา
ผลงานเพลงในนามวงฟรายเดย์

อัลบั้ม Friday I'm in Love (1997 / มิวสิกบั๊กส์)
ซิงเกิล หลงทาง We've Been Lost
อัลบั้ม Magic Moment (2002 / เพลย์กราวด์ มิวสิก)
ซิงเกิล หนาวนี้ / Sweet Winter (เพลย์กราวด์ มิวสิก)
อีพี Fri_end (2003 / ฟรายเดย์ มิวสิก)
อัลบั้มบันทึกการแสดงสด Express Live (2005 / ฟรายเดย์ มิวสิก, โน มอร์ เบลท์ส)
อัลบั้ม Song For Tomorrow (2007 / เลิฟอีส, โซนี่ บีเอ็มจี)
อัลบั้มบันทึกการแสดงสด Yesterday Friday & Tomorrow (2008 / เลิฟอีส, โซนี่ บีเอ็มจี)
อีพี Color Code 01 : Sevres (2008 / ฟรายเดย์ มิวสิก)
อีพี Color Code 02 : Lavender (2009 / สไปซีดิสก์, ฟรายเดย์ มิวสิก)
อีพี Color Code 03 : Butterscotch (2010 / สไปซีดิสก์, ฟรายเดย์ มิวสิก)
อัลบั้ม Colorfication (2011 / สไปซีดิสก์, ฟรายเดย์ มิวสิก)
ผลงานเพลงอัลบั้มเดี่ยว

My Diary Original Soundtrack (มีนาคม 2004 / เบเกอรี่มิวสิก)
Welcome To My Diary
เขาไม่เกี่ยว (Don't Ask)
คนใจน้อย (Fragile Boy)
เธอทำได้ไหม (Can You Do That?)
เมื่อไม่มีเธอ (When you Are Not Here)
แม่ (Mom)
MSN (Mango Soft Network)
เผื่อว่าวันพรุ่งนี้ (Don't Waste Your Time)
แค่เพื่อน (Don't Cross The Line)
เชื่อ (Believe)
เพลงเศร้า (Sad Song)
Lullaboy Lullaby
บุคคลที่ 3 (มีนาคม 2006 / เบเกอรี่ มิวสิก, โซนี่ บีเอ็มจี)
เอเวอรี่เดย์ (Everyday)
ส่งแค่นี้ (Bon Voyage)
พื้นที่เล็กๆ (Song For Boy)
ยิ้มให้ฉันได้ไหม (Smile)
ดั่งม้าหมุน (Life As A Merry Go Round)
พิจิกา (Scorpio)
เรา (Us)
ไม่มีเหตุผล (No Reason)
พ่อ (Dad)
โลกที่เธอไม่ให้ฉันเข้าไป (Prohibited World)
ก้าวต่อไป (Move On)
Love So Fine (เมษายน 2009 / เลิฟอีส, เบเกอรี่ มิวสิก, โซนี่ มิวสิก)
Always
ไม่มีเหตุผล
ลังเล
จะได้พบกันอีกไหม?
ผูกพัน
คนใจน้อย
เมื่อไม่มีเธอ
เพื่อนของเราชื่อความเหงา
บอกฉัน
ต้นรัก
เพลงเศร้า
ส่งแค่นี้
จะบอกกับเธอว่ารักเธอ
Love Chill With Boyd Trai (เมษายน 2012 / โซนี่ มิวสิก)
พื้นที่เล็ก ๆ
เพลงเศร้า
ไม่มีเหตุผล
เขาไม่เกี่ยว
Everyday
เมื่อไม่มีเธอ
พิจิกา
ส่งแค่นี้
จะบอกกับเธอว่ารักเธอ
ยิ้มให้ฉันได้ไหม
เผื่อว่าวันพรุ่งนี้
ก้าวต่อไป
คนใจน้อย
เรา
ลังเล
ขุนเขาแห่งหมี (พฤศจิกายน 2017 / สไปซีดิสก์)
เผื่อว่าเราไม่ได้พบกันใหม่ (Just In Case)
เรื่องน่าเบื่อที่สวยงาม (Beautiful Boredam)
ดวงอาทิตย์ (Sun)
อย่าเพิ่งพูดเลย (Silent)
จดหมายถึงตัวฉันในอนาคต (A Time Capsult Letter)
ดุงาหงัน (Soulmate)
ลาก่อนพิน็อคคิโอ้ (Goodbye Pinocchio)
เพื่อนที่หล่นหาย (Absent Friends)
คิดถึงครับพ่อ (Miss You Dad)
ช่องว่าง (Between Us)
เมฆ (Clouds)
ขุนเขาแห่งหมี (The Bears Mountain)
ฮานาบิ (Hanabi)
ผลงานเพลงอื่น ๆ

ทูเดย์ส อะโกคิดส์ - อัลบั้ม Time Machine (2001 / อันเดอร์โทน เรคคอร์ดส)
เดอะ ไซมีส ทวิน Fat Siam - ซิงเกิล ลูกทุ่งที่คิดถึง (2004 / อิน จัน เรคคอร์ดส, โน มอร์ เบลท์ส)
เดอะ ไซมีส ทวิน Fat Siam - ซิงเกิล จ.ม.เด็กแนว (2005 / อิน จัน เรคคอร์ดส, โน มอร์ เบลท์ส)
ซิงเกิล ใคร ๆ เขาก็บอกรักกัน (19 ธันวาคม 2022)
ซิงเกิล อีกปีนะ (24 ธันวาคม 2023)
เพลงพิเศษ

ใกล้รุ่ง (พฤศจิกายน 2559) - จัดทำขึ้นเพื่อเทิดพระเกียรติพระบาทสมเด็จพระปรมินทรมหาภูมิพลอดุลยเดช
กาลครั้งหนึ่งตลอดกาล (ธันวาคม 2559) - จัดทำขึ้นเพื่อน้อมรำลึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช
กี่หมื่นวัน ไม่เคยลืม ร่วมกับ ป๊อด โมเดิร์นด็อก X นภ พรชำนิ X ธนา ลวสุต X Feedback (กุมภาพันธ์ 2562)
100 ปีโลกจดจำ (100 ปี เซนต์คาเบรียล) ร่วมกับ ป๊อด โมเดิร์นด็อก X นภ พรชำนิ X ธนา ลวสุต X Feedback (กุมภาพันธ์ 2562)
รักแท้ไม่แพ้ระยะห่าง ร่วมกับ ป๊อด โมเดิร์นด็อก X นภ พรชำนิ X โป้ โยคีเพลย์บอย (เมษายน 2563)
ผลงานการแสดงละคร

ส่งร้อนเสิร์ฟรัก รับบทเป็น อุ้ย
Cat Radio TV รับบทเป็น พ่อ ในช่วง พ่อลูกมุกไม่แป๊ก (2563)
Cat Radio TV Season 2 รับบทเป็น พ่อ ในช่วง พ่อลูกมุกไม่แป๊ก (2564)
ภาพยนตร์

7 days เรารักกัน จันทร์-อาทิตย์ (2561) รับบท ป๊อป
รางวัล

เข้าชิงรางวัลศิลปินชายเดี่ยวยอดเยี่ยม กับเพลง เรื่องน่าเบื่อที่สวยงาม จากงานประกาศรางวัล คม ชัด ลึก อวอร์ด ครั้งที่ 14
เข้าชิงรางวัลศิลปินชายเดี่ยวยอดเยี่ยม จากงานประกาศรางวัล คม ชัด ลึก อวอร์ด ครั้งที่ 2
ผลงานเขียน

หนังสือ ร้อยเพลงแห่งความโดดเดียว สำนักพิมพ์ a book
พ็อกเก็ตบุ๊ค เรื่อง จิ้งหรีดแห่งเมืองสีเทา สำนักพิมพ์ a book
หนึ่งในนักเขียน รวมเรื่องสั้น รักเธอที่สอง
พ็อกเก็ตบุ๊ค เรื่อง ใต้แสงสีมะนาว สำนักพิมพ์ happening
หนังสือ Retro Love Song
หนังสือ โน้ตคีย์บอร์ด คอร์ดกีต้าร์ ชุด เบเกอรี่มิวสิค
หนังสือ โน้ตคีย์บอร์ด คอร์ดกีตาร์ ชุด Bakery Greatest Hitz
หนังสือ The Best Songs Writer
หนังสือ รวมมิตร Super Hit
หนังสือ Ultimate Indy
หนังสือ Year Book 2013
พระเทพวิมลญาณ (ถาวร จิตฺตถาวโร)

| พระเทพวิมลญาณ (ถาวร จิตฺตถาวโร)> ส่วนบุคคล |
| --- | --- |
เกิด: 4 มีนาคม พ.ศ. 2495 (63 ปี 228 วัน ปี)
มรณภาพ: 18 ตุลาคม พ.ศ. 2558
นิกาย: ธรรมยุติกนิกาย
การศึกษา: นักธรรมชั้นเอก เปรียญธรรม 3 ประโยค BA (Sanskrit & Hindi)
ตำแหน่งชั้นสูง
ที่อยู่: วัดปทุมวนารามราชวรวิหาร กรุงเทพมหานคร
อุปสมบท: พ.ศ. 2516
พรรษา: 42
ตำแหน่ง: ผู้ช่วยเจ้าอาวาสวัดปทุมวนารามราชวรวิหาร
พระเทพวิมลญาณ นามเดิม ถาวร ฉายา จิตฺตถาวโร เป็นพระราชาคณะฝ่ายธรรมยุติกนิกาย ผู้ช่วยเจ้าอาวาสวัดปทุมวนารามราชวรวิหาร และรองเจ้าคณะภาค 9 (ธรรมยุต) ผู้มีชื่อเสียงจากการสอนกรรมฐาน และก่อตั้งศาสนสถานหลายแห่ง เช่น วัดพุทธไทยถาวรรัฐนิวยอร์ก วัดป่าศรีถาวรรัฐเท็กซัส สหรัฐอเมริกา วัดเนรัญชราวาส ประเทศอินเดีย เป็นต้น
ประวัติ > ชาติกำเนิด

พระเทพวิมลญาณ มีนามเดิมว่า ถาวร วงศ์มาลัย เกิดเมื่อวันอังคารที่ 4 มีนาคม พ.ศ. 2495 ตรงกับวันขึ้น 9 ค่ำ เดือน 4 ปีมะโรง ภูมิลำเนาเดิมอยู่บ้านโนนศิลาเลิง ตำบลหนองแปน อำเภอกมลาไสย จังหวัดกาฬสินธุ์ เป็นบุตรของนายโส-นางศรีทา นาชัยเพชร โยมมารดาเสียชีวิตเมื่อคลอดท่าน นายนิ่ง-นางพั้ว วงศ์มาลัย จึงรับท่านไปอุปการะเป็นบุตรบุญธรรม
เมื่ออายุได้ 8 ปี ท่านได้เข้าศึกษาที่โรงเรียนโนนศิลาราษฎร์ผดุง (ปัจจุบันคือโรงเรียนโนนศิลาสว่างวิทย์) จนจบชั้นประถมศึกษาปีที่ 4 จึงมาช่วยมารดาบิดาทำเกษตรกรรมเป็นเวลา 3 ปี
ประวัติ > อุปสมบท

พ.ศ. 2509 ขณะอายุได้ 14 ปี ท่านได้บรรพชาเป็นสามเณร ที่วัดบ้านปอแดง อำเภอยางตลาด จังหวัดกาฬสินธุ์ โดยมีพระราชธรรมานุวัตร (อ่อน จกฺกธมฺโม) วัดประชานิยม ซึ่งเป็นเจ้าคณะจังหวัดกาฬสินธุ์ (ธรรมยุต) ในขณะนั้น เป็นพระอุปัชฌาย์ แล้วไปจำพรรษาอยู่กับพระครูวิจิตรบุญญาภรณ์ (บุญเคน จิตฺตปุญฺโญ) ซึ่งเป็นน้องชายของโยมแม่ศรีทา ที่วัดสำโรงยุทธาวาส จังหวัดอุดรธานี จนถึงปี พ.ศ. 2510 จึงย้ายไปศึกษาพระปริยัติธรรมและปฏิบัติธรรมที่วัดโพธิสมภรณ์ ในช่วงนี้ท่านได้อยู่อุปฐากพระเทพเมธาจารย์ (จันทร์ศรี จนฺททีโป) นานถึง 6 ปี
ต่อมาท่านย้ายไปจำพรรษา ณ วัดปทุมวนาราม และได้อุปสมบทเป็นพระภิกษุในปี พ.ศ. 2516 โดยมีสมเด็จพระมหาวีรวงศ์ (วิน ธมฺมสาโร) เป็นพระอุปัชฌาย์ พระเทพมงคลปัญญาจารย์ (บุญมั่น มนฺตาสโย) เป็นพระกรรมวาจาจารย์ และพระญาณรักขิต (สายหยุด ปญฺญาสาโร) เป็นพระอนุสาวนาจารย์